Here is a page extracted from Wikipedia that may contain CSS, HTML, and a lot of unformatted text.

Title: Perals
Content: Perals (Perales de Alfambra u Perales del Alfambra en castellano y oficialment) ye un municipio aragonés de la provincia de Teruel, situato en la comarca de la Comunidat de Teruel. Fa parte de lo partiu chudicial de Teruel.

La suya población ye de 221 habitants (2018) en una superficie de 104,24 km², con una densidat de población de 2,57 hab/km².

Cheografía 
Ye situato en la depresión de l'Alfambra, entre lo río Alfambra y la rambla de la Foz, a 1.165 metros d'altaria sobre lo ran de la mar y a una distancia de 38 km de la ciudat de Teruel, la capital de la suya provincia, de la suya comarca y de lo suyo partiu chudicial. Comprende lo lugar de Villalba de Suso.

En lo termin de Perals bi ha una reserva ornitolochica con aus esteparias, Mas de Cirulleda, chestionata por miembros de l'asociación ecolochista OTUS-Ateneo. Perals ye uno de los pocos lugars de la peninsula con citas de la hierba rusa u al-arba (Krascheninnikovia ceratoides).

Mugas 
Lo suyo termin municipal muga con Galv, Orrios, Alfambra, Visiedo, Riello, Fuents Calients y Canyada Vellida.

Toponimia 
Este toponimo amaneix por primera vegata en 1171 como Perales, porque los plurals aragoneses en -ls no gosan trobar-sen en textos medievals. Las formas con plural aragonés son referencias escasas y indirectas. En 1532 encara puede trobar-se sin apelativo.

En lo toponimo Perals se veye lo sufixo -al. La etimolochía puede tener relación con la perera, (Pyrus en latín), u con las piedras, (petra en latín d'astí petrales), como Peralta. L'apelativo "d'Alfambra" ye muito mas recient, ye fácil que d'epoca borbonica, y pa diferenciar-lo d'atros lugars homonimos.

Lo monesterio de Piedra se dició en los primers tiempos de diferents trazas, y una d'ellas ecclesie sancte Marie de Perals en un texto de 1190, por haber estato establitos en la val de l'Alfambra:

En un texto de 1210 veyemos Perils:
{{Cita|grangias illas vestras scilicet Perils et vilar de Saltse, que sunt in termino de Turol, quas dominus rex pater noster bone memorie quondam monasterio vestro de Petra dederat et concesserat, ob remedium anime sue et successorum suorum}}

En lo texto en lo que lo concello de Teruel concede termins a l'aldeya de Torrillas (2 de setiembre de 1268), un de los quinyoners se deciba Miguel de Perals''.

Demografía

Administración

Reparto de concellers

Alcaldes

Molimentos 
 Ilesia de Nuestra Sinyora de l'Asumpción de Perals, una ilesia de lo sieglo XVII en estilo barroco con una sola nau, adedicata a l'Asumpción d'a Virchen.
 Ermita de Santa Barbara de Perals, una ermita en estilo barroco de lo sieglo XVIII adedicata a Santa Barbara.
 Ermita de Santa Chuan Baptista de Perals, una ermita de 1634 adedicata a Sant Chuan Baptista.

Vinclos externos 
 Pachina sobre Perals.
 Reserva Mas de Cirulleda.

Referencias